Aselmed n tira yesɛa assaɣ d uktazal, d ayen i d-yettilin d tagnit i unelmad akken ad yessemres timusniwin i yelmed deg ukala n ulemmud. Yettak daɣen tagnit i uselmad akken ad yektazel ifuras n yinelmaden. Rnu ɣer-s ad yaket aswir n yal anelmad, ad yektazel daɣen iman-is ma yessaweḍ ɣer yiswi-s. Akken i d-nebder yakan, azal n tira deg usnerni n tutlayt tamaziɣt meqqer, ɣef waya ad naf kecment-d tarrayin n tussna s anagraw n usinen gar-asent: Tasnedwelt s usenfar; d akala amaynut deg uselmed n tutlayt tamaziɣt yettak azal d ameqqran i uselmed n tira deg yirmad n ulemmud.